کرزي د شکایتونو د کمیسیون په اړه اندیښنه وښودله
د افغانستان جمهور رئیس حامد کرزي، د انتخاباتو د تحقیق لپاره د جوړ شوي کمیسیون په باب چی د اگست د جمهوری ریاست په انتخاباتو کې د تقلب د
ملگري ملتونه ددغه کمیسیون ملاتړکوي. ښاغلی کرزی د امریکا داې.بي.سي تلویزیون سره په مرکه کی وویل انتخابات منصفانه وو که څه هم د بې قاعدگی یو څه رپوټونه پکی موجود وو. ښاغلي کرزی دانتخاباتو په لومړنیو نتایجو کی تر نورو کاندیدانو مخکې دی. رپوټ وايي چې په انتخاباتو کې د تقلب د کیدو زیات تورونه لگیدلي دي. د انتخاباتو د شکایاتو په کومیسیون کی د دوه افغانانو له جملی نه یوه افغان غړي مصطفی بارکزي د دوشنبی په ورځ استعفا وکړه. هغه د خپلې استفعا په وخت کی ویلی وو چی خارجیان په مهمو فیصلوکې زښت ډیر واک او اختېارلري. جمهور رئیس کرزي ویلی دي چی د کمیسیون د غړی استعفې ددغه کومېسېون د اعتبار په برخه کې شک را پیدا کوي. په عین حال کی جاپان اعلان کړی دی چې دوی به هغه ماموریت پای ته ورسوی چې د امریکا سمندري قوې ته چې د افغانستان له ماموریت سره مرسته کوي، تیل برابروي. ناټو وايي چی افغان او نړیوالو قواوو ویلي دي چې دوی د افغانستان په جنوبي او ختیځو سیمو کې په دریو جلا عملیاتو کې د دوشنبی د ورځې راهیسې مشکوک یاغیان وژلي او یو شمېر نور نیولي دي. د سولی د نړېوالو قواو یو خبر لیک وايي چې عسکرو یې د تالاشی د عملیاتو په وخت کې د زابل، کندهار، او وردگو په ولاېت کې څو تنه وژلی ، او توقیف کړیدی. خبرلیک وايي چی یو ملکی سړی هم په دغو عملیاتو کې ندی وژل شوی.